钦定古今图书集成/明伦汇编/家范典/第064卷 > 《江上送超宗弟游海门》程嘉燧
## 钦定古今图书集成/明伦汇编/家范典/第064卷 > 《江上送超宗弟游海门》程嘉燧

“人生良会难再遇，常将骨肉等行路。昔居山中无世
情，汝未胜冠余未娶。谁知衣食旋相驱，坐令流落那
能顾。频冬岭北厌冰雪，长岁江东足烟雾。去日艰难
真可惜，后来离别知无数。相逢且暂同遨游，狂波对
酒升高楼。”江边女弟留十日，风雨赋诗殊未休。汝更
请为《离别吟》，试听长歌足哀音。余愁一歌伤汝心，汝
今又向海门去，能识江流深不深。